Rikunarita-ORG/Wikinium huggingface dataset:
# Mēness kalendārs[labot | labot pirmkodu]

2020. gada Mēness kalendārs, saskaņojot to ar Gregora kalendāru
**Mēness kalendārs** jeb **lunārais kalendārs** ir kalendārs, kas balstās uz Mēness cikliem jeb Mēness fāzēm, pretēji Saules kalendāriem, kuri balstās uz Zemes apriņķošanas periodu ap Sauli. Viens no visplašāk lietotajiem Mēness kalendāriem ir islāma kalendārs, to lieto musulmaņi. Mēness kalendāra pamatvienība ir sinodiskais mēnesis, kura ilgums ir aptuveni 29,5 dienas, tāpēc atsevišķi mēneši ir 29, bet citi 30 dienas gari. Lunārajā gadā, kuru veido 12 sinodiskie mēneši, ir 354 dienas, 8 stundas, 48 minūtes un 34 sekundes, kas ir 11—12 dienas īsāks nekā gads.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mēness kalendārs.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Mēness fāze

Animācija, kurā redzama Mēness izgaismotās daļas maiņa un līdz ar to arī Mēness fāžu maiņa
**Mēness fāze** jeb **Mēness griezis** ir izgaismotā Mēness daļa, vērojot to no Zemes. Izgaismotā Mēness daļa mainās, līdz ar to Rietumu kultūrā izšķir četras Mēness fāzes: pilnmēnesi, dilstošu mēnesi, jaunu mēnesi un augošu mēnesi. Vienas mēness fāzes ilgums ir mazliet vairāk par nedēļu (~7,4 dienas). Vienas fāzes ilgums ir aptuvens, jo tās garumu nosaka Mēness atrašanās apogejā vai perigejā. Visas četras fāzes nomainās 29,53 dienās.

## Mēness fāžu apraksts

Mēness fāzes un to apraksts:

| Fāze | Raksturojums | Mēness vecums, d |
| --- | --- | --- |
| Jauns mēness | Mēness fāze, kurā Mēness atrodas starp Sauli un Zemi. Tad pret zemi vērsta Mēness neapgaismotā puse un Saules apgaismotā Mēness daļa nav redzama. | 7,4 |
| Pirmais ceturksnis | Mēness fāze, kurā Saules apgaismotā Mēness daļa redzama kā pusaplis ar izliekumu uz labo pusi (uz Saules pusi). Nākamās dienās Mēness fāze turpina augt. | 14,8 |
| Augošs mēness | No jauna mēness līdz pilnmēness fāzei Mēnesi sauc par augošu. |  |
| Pilnmēness | Mēness fāze, kurā Mēness atrodas aiz Zemes un Saule pilnībā apgaismo visu Mēness redzamo daļu. | 22,2 |
| Pēdējais ceturksnis | Mēness fāze, kurā Saules apgaismotā Mēness daļa redzama kā pusaplis ar izliekumu uz kreiso pusi. Pēc šīs fāzes atkal iestājas jaunmēness. | 29,5 |
| Dilstošs mēness | No pilnmēness fāzes līdz jauna mēness fāzei Mēnesi sauc par dilstošu. |  |

## Ārējās saites

* Vikikrātuvē par šo tēmu ir pieejami multivides faili. Skatīt: Mēness fāze.

* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Pusnakts

Pusnaktī uzņemts attēls.
**Pusnakts** ir laika moments, kad beidzas viena diennakts un sākas nākamā. Tad notiek datumu maiņa.

Pēc ISO 8601 datumu un laika standarta pusnakti var pierakstīt gan kā "00:00", gan "24:00". "00:00" tiek attiecināts uz dienas sākumu, un to lieto visbiežāk. Lai apzīmētu dienas beigas, izmanto "24:00". Piemēram, "2007-04-05T24:00" ir tas pats, kas "2007-04-06T00:00".

Saistībā ar pusnakti daudzām tautām ir izveidojušies daudzi spoku stāsti un mīti.